APSTIPRINĀTS:

Studiju virziena “Reliģija un teoloģija”

padomes sēdē 27.05.2020.

Nolikums

par noslēguma pārbaudījumu kārtošanas kārtību ārkārtējās situācijas laikā LU Teoloģijas fakultātes (TF) maģistra studiju programmā “Teoloģija”

Par maģistra darbu iesniegšanas un aizstāvēšanas kārtību maģistra studiju programmā “Teoloģija" ārkārtējās situācijas apstākļos.

1. Maģistru darbu **iesniegšanas** termiņš ir **2020.gada 18. jūnijs**,

**aizstāvēšana** tiek rīkota **2020.gada 25. jūnijā**.

1. Studējošie izstrādāto maģistra darbu līdz noteiktajam iesniegšanas termiņam **augšupielādē** - vienkāršu elektronisko versiju (bez e-paraksta) vai ar drošo e-parakstu parakstītu versiju **LUIS vietnē** **un nosūta** to: (1) uz TF dekanātu (teoldept@lu.lv), kā arī (2) recenzentam un (3) darba vadītājam.
2. Maģistra darba vadītājs elektroniski nosūta uz TF dekanātu apliecinājumu par darba rekomendēšanu aizstāvēšanai vai paraksta noslēguma darbu ar drošu e-parakstu, informējot TF dekanātu (teoldept@lu.lv). Gadījumos, ja darbs nav rekomendējams aizstāvēšanai, darba vadītājs sagatavo un nosūta uz minēto e-pasta adresi rakstisku slēdzienu.

4) Maģistra darba aizstāvēšana notiek attālināti “*Microsoft Teams*” vidē, maģistra gala pārbaudījumu komisijai (turpmāk: Komisija) un studentiem pieslēdzoties studiju kursa *“Maģistra darbs”* izvēlnei.TF personāls sadarbībā ar LU IT speciālistiem koordinē procesus, lai nodrošinātu šāda veida aizstāvēšanu.

5) TF dekanāta darbinieki sagatavo maģistra darbu aizstāvēšanas grafiku un informē studējošos un recenzentus par konkrētu datumu un orientējošu laika intervālu, kurā studējošajam notiks darba attālināta aizstāvēšana.

6) Recenzents nodrošina, lai studējošais maģistra darba recenziju saņemtu vismaz 24 stundas pirms darba aizstāvēšanas. Recenzija tiek nosūtīta studējošajam uz e-pastu ar kopiju uz adresi teoldept@lu.lv.

7) Noslēguma pārbaudījuma komisija iepriekš noteiktajā datumā un laika intervālā “*Microsoft Teams*” vidē individuāli sazinās ar studējošo, un nodrošina maģistra darba aizstāvēšanu. Prezentācijas ieteicams pievienot no studējošā datora nevis izmantot tiešsaistes prezentāciju.

8) Maģistra darbu aizstāvēšanā tiek piemērota LU un LU TF izdotajos tiesību aktos noteiktā kārtība. Tiesību aktos nenoregulētus jautājumus, kas saistīti ar attālinātās sēdes nodrošināšanas īpatnībām, izlemj Komisija.

9) Ja darbs nav bijis parakstīts ar drošo e-parakstu, studējošais saskaņā ar valstī tajā brīdi spēkā esošajām epidemioloģiskajām prasībām iesniedz TF dekanātā vienu izdrukātu, parakstītu un cietos vākos iesietu maģistra darba eksemplāru. Bez tā nebūs iespējams saņemt diplomu.